Solaarkonstant

Solaarkonstant on Maa atmosfääri ülakihile risti langeva päikesekiirguse intensiivsus Maa keskmisel kaugusel Päikesest.

Solaarkonstant ei ole päris konstantne suurus, sest päikesekiirguse intensiivsuses esinevad lühema ja pikema perioodiga fluktuatsioonid, mille tekke põhjused on ebaselged. Satelliidimõõtmistega on tuvastatud umbes 0,1% solaarkonstandi muutus Päikese 11-aastase tsükli kestel.http://www.ngdc.noaa.gov/stp/solar/solarirrad.html

Solaarkonstandi mõõtühik on W/m².

Solaarkonstandi väärtus on 1360,8 W/m² Päikese aktiivsuse miinimumi ajal ja umbes 1362 W/m² maksimumi ajal. Woods, T., Rottman, G., Cahalan, R., Harder, J., Kopp, G., Lean, J., Snow, M., George, V. The SORCE mission celebrates ten years. The Earth Observer, 25(1), 3-13 (2013).

 Viited

Kategooria:Geofüüsika
Kategooria:Päike